CELEX: 32020R0735
Language: hr
Date: 2020-06-02 00:00:00
Title: Uredba Komisije (EU) 2020/735 оd 2. lipnja 2020. o izmjeni Uredbe (EU) br. 142/2011 u pogledu uporabe mesno-koštanog brašna kao goriva u postrojenjima za izgaranje (Tekst značajan za EGP)

3.6.2020   
               
               
                  HR
               
               
                  Službeni list Europske unije
               
               
                  L 172/3
               
            
         UREDBA KOMISIJE (EU) 2020/735
         оd 2. lipnja 2020.
         o izmjeni Uredbe (EU) br. 142/2011 u pogledu uporabe mesno-koštanog brašna kao goriva u postrojenjima za izgaranje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1069/2009 Europskog parlamenta i Vijeća od 21. listopada 2009. o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi te o stavljanju izvan snage Uredbe (EZ) br. 1774/2002 (1), a posebno njezin članak 15. stavak 1. točku (e) i članak 27. prvi podstavak točku (i),
         budući da:
         
                     (1)
                  
                  
                     Uredbom Komisije (EU) br. 142/2011 (2) utvrđene su provedbene mjere za pravila o javnom zdravlju i zdravlju životinja iz Uredbe (EZ) br. 1069/2009, uključujući zahtjeve u pogledu uporabe nusproizvoda životinjskog podrijetla i od njih dobivenih proizvoda kao goriva u postrojenjima za izgaranje.
                  
               
                     (2)
                  
                  
                     Mesno-koštano brašno životinjska je bjelančevina dobivena preradom materijala kategorije 1. ili kategorije 2. Mesno-koštano brašno posljednjih se desetljeća odlaže kao otpad spaljivanjem ili suspaljivanjem u skladu s člankom 12. točkom (a) ili točkom (b) Uredbe (EZ) br. 1069/2009. Radi održive uporabe izvora energije, ta je industrija razvila tehnologiju za korištenje mesno-koštanog brašna kao goriva u postrojenjima za izgaranje u skladu s člankom 12. točkom (e) te uredbe radi korištenja topline koja nastaje izgaranjem.
                  
               
                     (3)
                  
                  
                     U članku 6. Uredbe (EU) br. 142/2011 propisana su pravila za odobravanje postrojenja za izgaranje koja se koriste gnojem životinja iz uzgoja kao gorivom za izgaranje. Potrebno je izmijeniti taj članak kako bi se uključila pravila o korištenju mesno-koštanog brašna kao goriva za izgaranje.
                  
               
                     (4)
                  
                  
                     U poglavlju V. Priloga III. Uredbi (EU) br. 142/2011 utvrđena su pravila o vrstama postrojenja i goriva koja se mogu koristiti za izgaranje i posebni zahtjevi za određene vrste postrojenja. Potrebno je propisati pravila o postrojenjima za izgaranje u kojima se kao gorivo za izgaranje koristi mesno-koštano brašno, uključujući granične vrijednosti emisije i zahtjeve za praćenje. Kako bi se ispunile odgovarajući standardi za zaštitu okoliša, granične vrijednosti emisije i zahtjevi za praćenje koji se primjenjuju na postrojenja za izgaranje u kojima se kao gorivo upotrebljava gnoj peradi trebali bi se primjenjivati i na postrojenja za izgaranje ukupne nazivne ulazne toplinske snage do 50 MW u kojima se kao gorivo upotrebljava mesno-koštano brašno.
                  
               
                     (5)
                  
                  
                     Ovom Uredbom ne bi se trebale dovoditi u pitanje obveze iz Direktive 2010/75/EU Europskog parlamenta i Vijeća (3) kojom je predviđen sveobuhvatan skup pravila o integriranom sprečavanju i kontroli onečišćenja uzrokovanog industrijskim djelatnostima. Tom direktivom propisana su i pravila namijenjena sprečavanju ili, ako to nije izvedivo, smanjenju emisija u zrak, vodu i zemlju te sprečavanju nastajanja otpada, kako bi se postigla visoka razina zaštite okoliša u cijelosti. Postrojenja u kojima se obrađuju nusproizvodi životinjskog podrijetla obuhvaćena su područjem primjene te direktive ako njihov kapacitet za obradu premašuje 10 tona na dan. Tom direktivom propisano je da sva postrojenja iz njezina područja primjene moraju imati dozvolu koja se temelji na najboljim raspoloživim tehnikama (NRT). Zaključci o NRT-u, koji su dio referentnih dokumenata o NRT-u koje je objavila Europska komisija, referentni su za određivanje uvjeta dozvole (4).
                  
               
                     (6)
                  
                  
                     Direktivom (EU) 2015/2193 Europskog parlamenta i Vijeća (5) uvedene su granične vrijednosti emisije određenih onečišćivača u zrak iz srednje velikih postrojenja za izgaranje ukupne nazivne ulazne toplinske snage koja ne prelazi 50 MW i koje obuhvaćaju sve vrste krutih goriva. Osim toga, Uredbom (EU) br. 142/2011 utvrđene su sveobuhvatne mjere i uvjeti za izgaranje određenih nusproizvoda životinjskog podrijetla u takvim postrojenjima. Međutim, tada nisu utvrđene mjere i uvjeti za uporabu nusproizvoda životinjskog podrijetla ili od njih dobivenih proizvoda, osim gnoja peradi na poljoprivrednim gospodarstvima, kao goriva u uređajima za loženje. Stoga je potrebno utvrditi pravila i zahtjeve, uključujući specifične granične vrijednosti emisije, za korištenje mesno-koštanog brašna kao goriva u postrojenjima za izgaranje ukupne nazivne ulazne toplinske snage do 50 MW u okviru zakonodavstva o nusproizvodima životinjskog podrijetla.
                  
               
                     (7)
                  
                  
                     Zahtjevi utvrđeni u Uredbi (EU) br. 142/2011 trebali bi biti dovoljno strogi da se poštuju granične vrijednosti emisija za ostala kruta goriva iz Direktive (EU) 2015/2193. Ovom se Uredbom također osigurava da mogući negativni učinci na okoliš ili zdravlje ljudi koji proizlaze iz spaljivanja mesno-koštanog brašna ne budu veći od onih koji nastaju izgaranjem otpada.
                  
               
                     (8)
                  
                  
                     Granične vrijednosti emisije za korištenje različitih materijala kao goriva u postrojenjima za izgaranje ukupne nazivne ulazne toplinske snage veće od 50 MW utvrđene su Direktivom 2010/75/EU, koja se primjenjuje u slučaju korištenja nusproizvoda životinjskog podrijetla i od njih dobivenih proizvoda, uključujući mesno-koštano brašno, kao goriva u takvim postrojenjima za izgaranje.
                  
               
                     (9)
                  
                  
                     Stoga bi članak 6. Uredbe (EU) br. 142/2011 i Prilog III. toj uredbi trebalo na odgovarajući način izmijeniti.
                  
               
                     (10)
                  
                  
                     Ovom Uredbom trebalo bi se nadležnim tijelima omogućiti da postojećim postrojenjima za izgaranje odobre prijelazno razdoblje za ispunjavanje zahtjeva o kontroliranoj temperaturi koja nastaje iz ispušnih plinova, uz uvjet da tijekom prijelaznog razdoblja emisije ne predstavljaju rizik za javno zdravlje i zdravlje životinja ili za okoliš. Zakonodavstvom o nusproizvodima životinjskog podrijetla ne onemogućuju se države članice u primjeni relevantnih pravila za izračun graničnih vrijednosti emisije utvrđenih u Direktivi (EU) 2015/2193 ako se mesno-koštano brašno spaljuje zajedno s drugim gorivima ili otpadom.
                  
               
                     (11)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            U članku 6. Uredbe (EU) br. 142/2011 stavak 8. zamjenjuje se sljedećim:
            
               
                  „8.   Za uporabu gnoja životinja iz uzgoja ili mesno-koštanog brašna kao goriva za izgaranje kako je utvrđeno u poglavlju V. Priloga III. primjenjuju se sljedeća pravila uz ona navedena u stavku 7. ovog članka:
                  
                              (a)
                           
                           
                              zahtjev za odobrenje koji subjekt dostavi nadležnom tijelu u skladu s člankom 24. stavkom 1. točkom (d) Uredbe (EZ) br. 1069/2009 mora sadržavati dokaze, koje je potvrdilo nadležno tijelo ili stručna organizacija koju su ovlastila nadležna tijela države članice, da postrojenje za izgaranje u kojem se kao gorivo upotrebljava gnoj životinja iz uzgoja ili mesno-koštano brašno ispunjava zahtjeve utvrđene u točki B.3. za gnoj i točki D. za mesno-koštano brašno te zahtjeve utvrđene za oba goriva u poglavlju V. točkama B.4. i B.5. Priloga III. ovoj Uredbi, ne dovodeći u pitanje mogućnost da nadležna tijela države članice odobre odstupanje u pogledu ispunjavanja određenih odredaba u skladu s poglavljem V. točkom C.4. Priloga III.;
                           
                        
                              (b)
                           
                           
                              postupak odobravanja predviđen u članku 44. Uredbe (EZ) br. 1069/2009 ne smatra se završenim dok nadležno tijelo ili stručna organizacija koju je ovlastilo to nadležno tijelo ne provede barem dvije uzastopne provjere, pri čemu jedna od njih mora biti nenajavljena, tijekom prvih šest mjeseci rada postrojenja za izgaranje, uključujući potrebna mjerenja temperature i emisije. Nakon što se rezultatima tih provjera dokaže usklađenost sa zahtjevima utvrđenima u točkama B.3., B.4. i B.5. za gnoj i točki D. za mesno-koštano brašno te, ako je primjenjivo, s poglavljem V. točkama C.4. ili D.5. Priloga III. ovoj Uredbi, može se dodijeliti trajno odobrenje.
                           
                        
                              (c)
                           
                           
                              izgaranje mesno-koštanog brašna u postrojenjima za izgaranje iz točaka A., B. i C. poglavlja V. Priloga III. ovoj Uredbi ne odobrava se.”
                           
                        
            
         
         
            Članak 2.
            Prilog III. Uredbi (EU) br. 142/2011 mijenja se u skladu s tekstom utvrđenim u Prilogu ovoj Uredbi.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. lipnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 300, 14.11.2009., str. 1.
         
         
            (2)  Uredba Komisije (EU) br. 142/2011 od 25. veljače 2011. o provedbi Uredbe (EZ) br. 1069/2009 Europskog parlamenta i Vijeća o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi i o provedbi Direktive Vijeća 97/78/EZ u pogledu određenih uzoraka i predmeta koji su oslobođeni veterinarskih pregleda na granici na temelju te direktive (SL L 54, 26.2.2011., str. 1.).
         
            (3)  Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (SL L 334, 17.12.2010., str. 17.).
         
            (4)  Europska komisija donijela je 15. travnja 2005. referentni dokument o NRT-u u klaonicama i industriji nusproizvoda životinjskog podrijetla. https://eippcb.jrc.ec.europa.eu/reference/
         koji sadržava odredbe o izgaranju mesno-koštanog brašna.
         
            (5)  Direktiva (EU) 2015/2193 Europskog parlamenta i Vijeća od 25. studenoga 2015. o ograničenju emisija određenih onečišćujućih tvari u zrak iz srednjih uređaja za loženje (SL L 313, 28.11.2015., str. 1.).
      
      
         
            PRILOG
            U poglavlju V. Priloga III. Uredbi (EU) br. 142/2011 dodaje se sljedeća točka D.:
            
                        „D.
                     
                     
                        Postrojenja za izgaranje u kojima se kao gorivo za izgaranje upotrebljava mesno-koštano brašno
                        
                                    1.
                                 
                                 
                                    Vrsta postrojenja:
                                    Postrojenja za izgaranje koja imaju ukupnu nazivnu ulaznu toplinsku snagu do 50 MW.
                                 
                              
                                    2.
                                 
                                 
                                    Sirovine:
                                    Samo mesno-koštano brašno od materijala kategorije 1. i 2., za uporabu kao gorivo za izgaranje u skladu sa zahtjevima iz točke 3. ili u smjesi mesno-koštanog brašna, topljene masti i gnoja.
                                 
                              
                                    3.
                                 
                                 
                                    Posebni zahtjevi za mesno-koštano brašno koje se upotrebljava kao gorivo za izgaranje:
                                    
                                                (a)
                                             
                                             
                                                mesno-koštano brašno skladišti se u postrojenju za izgaranje na siguran način u zatvorenom skladišnom prostoru zaštićenom od pristupa životinja i ne smije se slati na drugo odredište osim ako to odobri nadležno tijelo u slučaju kvara ili neuobičajenih uvjeta rada;
                                             
                                          
                                                (b)
                                             
                                             
                                                postrojenje za izgaranje mora biti opremljeno:
                                                
                                                            i.
                                                         
                                                         
                                                            sustavom za automatsko ili kontinuirano raspolaganje gorivom kojim se komora za izgaranje izravno opskrbljuje gorivom bez daljnjih postupaka;
                                                         
                                                      
                                                            ii.
                                                         
                                                         
                                                            pomoćnim plamenikom koji treba upotrebljavati pri pokretanju postrojenja i prekidu rada kako bi se osiguralo da se tijekom tih radnji i sve dok se u komori za izgaranje nalazi neizgorjeli materijal ispunjavaju zahtjevi za temperaturu utvrđeni u točki 2. odjeljka 2. poglavlja IV.
                                                         
                                                      
                                          
                              
                                    4.
                                 
                                 
                                    Metodologija:
                                    Postrojenja za izgaranje u kojima se kao gorivo upotrebljava mesno-koštano brašno od materijala kategorije 1 i 2 moraju biti u skladu s općim zahtjevima iz poglavlja IV. i posebnim zahtjevima iz točaka B.4. i B.5. ovog poglavlja.
                                 
                              
                                    5.
                                 
                                 
                                    Odstupanje i prijelazno razdoblje:
                                    Odstupajući od točke 3. podtočke (b) ii., nadležno tijelo države članice u području zaštite okoliša može postrojenjima za izgaranje koja posluju na datum 3. lipnja 2020. odobriti dodatno vremensko razdoblje od najviše četiri godine za usklađivanje s drugom podtočkom točke 2. odjeljka 2. poglavlja IV.”